stanford-oval/wikipedia huggingface dataset:
The System Has Failed

| The System Has Failed Megadeth |
| --- | --- | --- |

Studioalbumin tiedot
 Äänitetty : Nashville, Tennessee: Oceanway and Emerald Entertainment Tempe, Arizona: Phase Four Studios
 Julkaistu: 14. syyskuuta 2004
 Tuottaja(t): Dave Mustaine Jeff Balding
 Tyylilaji: thrash metal heavy metal
 Kesto: 48.28
 Levy-yhtiö: Sanctuary
Megadethin muut julkaisut
| The World Needs a Hero 2001 | The System Has Failed 2004 | Greatest Hits: Back To The Start 2005 |
Singlet albumilta The System Has Failed
 ”Die Dead Enough” Julkaistu: 2004  ”Of Mice and Men” Julkaistu: 2004  ”The Scorpion” Julkaistu: 2005
The System Has Failed on yhdysvaltalaisen thrash metal -yhtye Megadethin kymmenes studioalbumi. Albumin tuottivat yhtyeen laulaja ja kitaristi Dave Mustaine ja tuottaja Jeff Balding, ja se julkaistiin 14. syyskuuta 2004 Sanctuary Records -levymerkillä. Albumi oli alun perin tarkoitettu julkaistavaksi Mustainen sooloalbumina, mutta albumin Euroopassa julkaisseen EMI:n ja yhtyeen välisen levytyssopimuksen johdosta se julkaistiin Megadethin albumina.
The System Has Failed oli Megadethin uran ensimmäinen levytys yhtyeen paluun jälkeen, sillä yhtye oli hajonnut vuonna 2002 Dave Mustainen vasemman käden hermovaurion vuoksi. Albumi oli myös Megadethin ensimmäinen julkaisu, jonka levyttämiseen yhtyeen alkuperäinen basisti David Ellefson ei osallistunut. Dave Mustainen ohella albumilla vaikutti ryhmä sessiomuusikkoja: basistina Jimmy Lee Sloas, rumpalina Vinnie Colaiuta ja kitaristina Megadethissa jo 1980-luvulla soittanut Chris Poland, jolle The System Has Failed oli ensimmäinen levytys Megadethissa sitten vuoden 1986 studioalbumin Peace Sells... But Who's Buying?.
Yhdysvalloissa The System Has Failed sijoittui Billboardin Billboard 200 -albumilistan 18. sijalle, ja Suomessa se oli korkeimmillaan albumilistan 12. sijalla. Albumilta julkaistiin kolme singleä: “Die Dead Enough“, “Of Mice And Men“ ja “The Scorpion“. Kappaleista “Die Dead Enough“ ja “Of Mice And Men“ julkaistiin myös musiikkivideot, ja ne nousivat Yhdysvalloissa myös Billboardin Hot Mainstream Rock Tracks -singlelistalle: “Die Dead Enough“ oli listan 21., ja “Of Mice And Men“ ylsi listan 39. sijalle.
Kappaleet

Kaikki sävellykset Dave Mustaine.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Blackmail the Universe | 4.33 |  |  |  |  |  |  |  |
| 2. | Die Dead Enough | 4.18 |  |  |  |  |  |  |  |
| 3. | Kick the Chair | 3.57 |  |  |  |  |  |  |  |
| 4. | The Scorpion | 5.59 |  |  |  |  |  |  |  |
| 5. | Tears in a Vial | 5.21 |  |  |  |  |  |  |  |
| 6. | I Know Jack | 0.40 |  |  |  |  |  |  |  |
| 7. | Back in the Day | 3.28 |  |  |  |  |  |  |  |
| 8. | Something That I'm Not | 5.07 |  |  |  |  |  |  |  |
| 9. | Truth Be Told | 5.40 |  |  |  |  |  |  |  |
| 10. | Of Mice and Men | 4.05 |  |  |  |  |  |  |  |
| 11. | Shadow of Deth | 2.15 |  |  |  |  |  |  |  |
| 12. | My Kingdom | 3.03 |  |  |  |  |  |  |  |
|  |  | 48.28 |  |  |  |  |  |  |  |
Kokoonpano

Dave Mustaine – laulu, soolo- & rytmikitara
Chris Poland – soolokitara
Jimmy Sloas – bassokitara
Vinnie Colaiuta – rummut
Arviot

Allmusic:
Imperiumi.net:
The Metal Observer: 9.5/10
Metal Storm: 8.5/10
Soundi:
Aiheesta muualla

The System Has Failed discogs.com -sivustolla
Albumi The System Has Failed Encyclopaedia Metallum -sivustolla (englanniksi)
Toppila (täsmennyssivu)

Toppila voi tarkoittaa seuraavia:
Toppila, kaupunginosa Oulussa
Toppila Oy, vuosina 1931–1973 Oulussa toiminut metsäteollisuusyhtiö
Toppilan rautatieasema, rautatieliikennepaikka Oulussa
Toppilansaari, kaupunginosa Oulussa
Toppilan saha, oululainen sahalaitos
Toppilan satama, eräs Oulun satamista.
Toppila, sukunimenä:
Heikki Toppila (1885–1963), suomalainen kirjailija ja toimittaja
Maija Toppila (s. 1956), suomalainen päätoimittaja
Niilo Toppila (1917–1941), suomalainen mäkihyppääjä, alppihiihtäjä ja pesäpalloilija
Tellervo Toppila (s. 1938), aitajuoksija, pituushyppääjä ja viisiottelija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Toppila”, voi hakea sivunnimihaulla, laajalla sivunnimihaulla tai tekstihaulla.
The Very Best of The Doors

| The Very Best of The Doors The Doors |
| --- | --- | --- |

Kokoelmalevyn tiedot
 Äänitetty : 1966-1971
 Julkaistu: 18. syyskuuta 2001
 Tuottaja(t): Paul A. Rothchild, Bruce Botnick, The Doors
 Tyylilaji: psykedeelinen rock, bluesrock, acid rock
 Kesto: 72.16
 Levy-yhtiö: Elektra Records
The Doorsin muut kokoelmalevyt
| The Best of the Doors 2000 | The Very Best of The Doors 2001 | Legacy: The Absolute Best 2003 |
The Very Best Of The Doors on The Doors -yhtyeen kokoelma-albumi, joka julkaistiin 2001. Albumi on lyhennetty versio samana vuonna julkaistusta Best of The Doors -kokoelma-albumista, mutta sisältää kaikki yhtyeen tunnetuimmat kappaleet. Kokoelma-albumi on Best of The Doorsin lisäksi ainoa, joka sisältää kappaleen ”Peace Frog”. Yllättäen kappaleet ”Strange Days”, ”The Unknown Soldier” ja ”Waiting for the Sun” eivät ole tällä kokoelma-albumilla.
Kappaleet

Break On Through (To the Other Side) – 2.29
Light My Fire – 7.08
People Are Strange – 2.12
Riders on the Storm – 7.15
L.A. Woman – 7.52
Love Her Madly – 3.20
Back Door Man – 3.34
Touch Me – 3.12
Hello, I Love You – 2.16
Love Me Two Times – 3.16
Twentieth Century Fox – 2.34
The Crystal Ship – 2.34
WASP (Texas Radio and the Big Beat) – 4.15
Peace Frog – 3.00
The End – 11.45
Roadhouse Blues [Live] – 4.32
Alkuperäisten albumien kappalelähteet

The Doors (1967) (1., 2., 7., 11., 12. & 15.)
Strange Days (1967) (3. & 10.)
Waiting for the Sun (1968) (9.)
The Soft Parade (1969) (8.)
Morrison Hotel (1970) (14.)
Absolutely Live (1970) (16.) alkuperäinen versio albumilla Morrison Hotel
L.A. Woman (1971) (4., 5., 6. & 13.)
Kokoonpano

Jim Morrison – laulu
Ray Manzarek – urut, piano, koskettimet & basso
Robby Krieger – kitara
John Densmore – rummut
Jerry Scheff – basso kappaleissa 4-6 & 13
Douglass Lubahn – basso kappaleissa 3 & 9-10
Larry Knechtel – basso kappaleessa  2
Curtis Amy – saksofonisoolo kappaleessa 8
George Bohanan – pasuuna
Harvey Brooks – basso kappaleessa 8
Paul Harris – orkesterisovitus kappaleessa 8
Ray Neapolitan – basso kappaleessa 14
Marc Benno – kitara kappaleessa 5
The Doors
| --- | --- |
Studioalbumit:   The Doors (1967)  Strange Days (1967)  Waiting for the Sun (1968)  The Soft Parade (1969)  Morrison Hotel (1970)  L.A. Woman (1971)  Other Voices (1971)  Full Circle (1972)  An American Prayer (1978) 
Livealbumit:   Absolutely Live (1970)  Alive, She Cried (1983)  Live at the Hollywood Bowl (1987)  In Concert (1991)  Live in Detroit (äänitetty 1970; 2000)  Live in Hollywood: Highlights from the Aquarius Theater Performances (2001)  Live at the Aquarius Theatre: The First Performance (2001)  Live at the Aquarius Theatre: The Second Performance (2001)  Bright Midnight: Live in America (2001)  Live in Hollywood (2002)  Live in Philadelphia ’70 (2005)  Live in Boston (äänitetty 1970; 2005)  Live in Pittsburgh 1970 (2008)  Live at the Matrix 1967 (2008)  Live in New York (2009)  Live in Vancouver 1970 (2010)  Live at the Bowl ’68 (2012)  London Fog 1966 (2016)  Live at the Isle of Wight Festival 1970 (2018) 
Kokoelma-albumit:   13 (1970)  Weird Scenes Inside the Goldmine (1972)  The Best of The Doors (1973)  Greatest Hits (1980)  The Best of The Doors (1985)  The Doors (1980)  The Doors: Box Set (1997)  The Best of The Doors (2000)  Legacy: the Absolute Best  The Very Best of The Doors (2004)  Best of The Doors (2004)  Perception (2006)  The Very Best of The Doors (2007)  Scattered Sun (2007)  The Future Starts Here: The Essential Doors Hits (2008)  The Platinum Collection (2008)  L.A. Woman: The Workshop Sessions (2012)  Behind Closed Doors: The Rarities (2013)  The Singles (2017) 
Singlet:   ”Break On Through (To the Other Side)” / ”End of the Night” (1967)  ”Light My Fire” / ”The Crystal Ship” (1967)  ”People Are Strange” (1967)  ”Love Me Two Times” / ”Moonlight Drive” (1967)  ”The Unknown Soldier” / ”We Could Be So Good Together” (1968)  ”Hello, I Love You” / ”Love Street” (1968)  ”Touch Me” (1968)  ”Wishful Sinful” (1969)  ”Tell All the People” (1969)  ”Runnin’ Blue” (1969)  ”You Make Me Real” / ”Roadhouse Blues” (1970)  ”Love Her Madly” / ”Riders on the Storm” (1971)  ”The Mosquito” / ”Treetrunk” (1972)  ”Gloria” / ”Moonlight Drive” (1983)
Toppilan sulfiittiselluloosatehdas

Toppilan sulfiittiselluloosatehdas oli Toppila Oy:n puunjalostustehdas Oulun Toppilassa. Alvar Aallon suunnittelemat rakennukset valmistuivat 1930-luvun alussa. Niistä on jäljellä kirkkomainen siilorakennus, jota remontoidaan muuhun käyttöön.
Toppilan sellutehtaan entinen hakesiilo.
Toppilan sellutehtaan entinen hakesiilo.
Alvar Aalto Toppilan selluloosatehtaan avajaisissa 18.7.1931
Vila Velha

| Vila Velha |
| --- | --- |

 lippu:  vaakuna

 Vila Velha
 Koordinaatit: 20°21′S, 40°18′W 
Valtio:   Brasilia
Osavaltio:  Espírito Santo
Perustettu:  1535
Väkiluku (2010):  414 586
Aikavyöhyke:  UTC-3
Infobox OKVirheellinen NIMI-arvo: 
Vila Velha eli Espírito Santo on kaupunki Brasiliassa Espírito Santon osavaltiossa. Kaupungin väkiluku oli vuonna 2010 reilut 400000 henkeä.
Maantiede

Vila Velha sijaitsee Brasilian itärannikolla Espírito Santon osavaltion itärannikon keskiosassa. Kaupunki sijaitsee Espírito Santon lahden rannalla aivan osavaltion pääkaupungin Vitórian kaakkoispuolella ja se on osa Vitórian suurempaa metropolialuetta.
Historia

Vila Velhan kaupunki on perustettu vuonna 1535 ja se sai viralliset kaupunkioikeudet vuonna 1896. Kaupungin lähellä sijaitsee myös 1500-luvulta peräisin oleva nunnaluostari.
Talous

Suklaan ja karamellien valmistus on kaupungin pääasiallisia talouden aloja.
Aiheesta muualla

Kuvia tai muita tiedostoja aiheesta Vila Velha Wikimedia Commonsissa
Varkauden Työväen Palloilijat

| VarTP |
| --- | --- |

Koko nimi:  Varkauden Työväen Palloilijat
Perustettu:  1939
Lakkautettu:  2000
Kaupunki:   Varkaus
Kenttä:  Keskuskenttä
Infobox OKNimi-testi OK: 
Varkauden Työväen Palloilijat (VarTP) oli vuosina 1939–2000 toiminut palloilulajien erikoisseura Varkaudesta. Sen lajeihin kuuluivat jalkapallo, jääpallo ja jääkiekko. VarTP yhdistyi vuonna 2000 Warkauden Pallo -35:n jalkapallojaoston kanssa Warkauden Jalkapalloklubiksi.
Historia

VarTP: perustivat toukokuussa 1939 Varkauden Tarmosta eronneet palloilijat. Tarmon muiden lajien edustajien mielestä palloilujaosto vei liian suuren osan seuran varoista, ja toisen seuran perustamista pidettiin välttämättömänä. Uuden seuran lajeihin kuului jää- ja jalkapallon lisäksi myös pesäpallo. Varkauden Työväen Palloilijoiden väreiksi tulivat punainen ja vihreä, ja vuoteen 1948 saakka asti se käytti lyhennettä VTP. Seuran toiminta keskittyi aluksi kesäisin Joutenlahden urheilukentälle ja talvisin Huruslahden jäälle.
Historia > Jalkapallo

Jalkapallossa VarTP pelasi Mestaruussarjassa vuonna 1945, jolloin Suomen mestaruus ratkottiin cup-muotoisena Palloliiton ja Työväen Urheiluliiton seurojen kesken. Joukkue putosi heti avauskierroksella hävittyään Kuopion Palloseuralle maalein 0-3. Toiseksi korkeimmalla sarjatasolla Suomensarjassa VarTP esiintyi vuonna 1948 sekä Ykkösessä kausina 1997 ja 1998. Kakkosessa seura pelasi vuodet 1992–1996 sekä 1999–2000.
TUL Cupin finaaliin joukkue selvisi vuosina 1993 ja 1998, mutta hävisi molemmilla kerroilla FC Jazzille.
Historia > Jääpallo

1940-luvulla seuran valtalaji oli jalkapallon ohella jääpallo, jossa VarTP selvisi kolme kertaa TUL:n loppuotteluun. Se hävisi finaalissa kahdesti Turun Pyrkivälle (1946 ja 1949) ja kerran Viipurin Tovereille (1945). Jääpallon SM-sarjassa VarTP kaudet 1945, 1953 sekä 1966.
Historia > Jääkiekko

Uudeksi menestyslajiksi nousi 1970-luvulla jääkiekko. Jääkiekkotoiminta oli aloitettu vuonna 1959 Varkauden Kiekko-Salamien nimellä, mutta jo 1963 jääkiekkoilijat siirtyivät takaisin emoseuran suojiin. VarTP pelasi parhaimmillaan II-divisioonassa ja selviytyi vuosina 1978 ja 1979 I-divisioonan karsintoihin. TUL:n jääkiekkomestaruuden seura voitti vuonna 1977.
Vartejärvi

| Vartejärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°42′17″N, 25°02′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskujoki:  Muittarinkoski Mahlunjärveen 
Järvinumero:  14.622.1.001
Mittaustietoja
Pinnankorkeus:  123,4 m  
Pituus:  3,2 km  
Leveys:  1,1 km  
Rantaviiva:  8,556 km  
Pinta-ala:  1,06769 km²   
Tilavuus:  0,00423843 km³ 
Keskisyvyys:  3,97 m  
Suurin syvyys:  13,7 m  
Saaria:  ei saaria 
 fiVartejärvi 
Vartejärvi  on Keski-Suomessa Saarijärvellä  Muittarin lähellä sijaitseva järvi.
Maantietoa

Järvi on 3,2 kilometriä pitkä, 1,1 kilometriä leveä, ja sen pinta-ala on 107 hehtaaria eli 1,1 neliökilometriä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 4,24 miljoonaa kuutiometriä eli 0,00424 kuutiokilometriä. Sen keskisyvyys on 4,0 metriä ja suurin syvyys on 13,7 metriä. Sen rantaviivan pituus on 8,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Mahlunjärven lähialueeseen (14.622) se kuuluu. Järven vedenpinnan korkeus on 123,4 metriä mpy.
Vatsalihasliike

Vatsalihasliikkeistä on olemassa useita erilaisia muunnelmia. Istumaannousuissa nostetaan alustasta alaselkä, mutta rutistuksissa pelkästään yläselkä. Rutistusten etu on siinä, että ne eristävät vatsalihakset, eivätkä rasita lonkankoukistajia.
Sekä istumaannousut että rutistukset rasittavat suoria vatsalihaksia, mutta tekemällä ne kiertäen saadaan rasitettua myös vinoja vatsalihaksia. Tämän lisäksi vinoja vatsalihaksia voi harjoittaa esimerkiksi sivutaivutuksilla. Haluttaessa kohdistaa rasitus suoran vatsalihaksen alaosaan, voidaan tehdä erilaisia jalkojennostoja.
Vatsalihaspito

Staattiset vatsalihaspidot kohdistuvat vatsalihasten syvimpiin osiin. Kun "syviä vatsalihaksia" harjoitetaan, saa vatsa enemmän ryhdikkyyttä, jolloin sen roikkuminen saattaa vähentyä. Eräs hyvä vatsalihaspito suoritetaan pysyttelemällä ikään kuin punnerrusasennossa: noustaan kyynärpäiden sekä varpaankärkien varaan niin, ettei mikään muu osa ruumiista kosketa lattiaa, ja yritetään pysyä asennossa mahdollisimman kauan.
Varrasheinät

| Varrasheinät |
| --- | --- |
 Isovarrasheinä (Andropogon gerardii)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Panicoideae
Suku::  Varrasheinät Andropogon  L.
Katso myös
   Varrasheinät Wikispeciesissä   Varrasheinät Commonsissa 
Infobox OKNimi-testi OK: 
Varrasheinät (Andropogon) on heinäkasvien (Poaceae) heimoon kuuluva kasvisuku. Sukuun kuuluu 120 lajia.
Lajeja

Andropogon bicornis
Andropogon distachyos – parivarrasheinä eli punavarrasheinä
Andropogon eucomus
Andropogon gayanus – savannivarrasheinä
Andropogon gerardii – isovarrasheinä
Andropogon glomeratus
Andropogon greenwayi – kenianvarrasheinä
Andropogon virginicus – oranssivarrasheinä
Aiheesta muualla

Laji.fi: Varrasheinät (Andropogon)
Integrated Taxonomic Information System (ITIS): Andropogon (englanniksi)
Global Biodiversity Information Facility (GBIF): Andropogon (englanniksi)
United States Department of Agriculture (USDA): Andropogon (englanniksi)
Flora of China: Andropogon (englanniksi)
Vatsastapuhuminen

Vatsastapuhuja Paul Winchell.
Vatsastapuhuminen eli ventrilokvismi on taito, jossa henkilö on opetellut hallitsemaan suunsa lihaksia niin hyvin, että kykenee puhumaan liikuttamatta lainkaan ulospäin näkyviä lihaksia. Vatsastapuhumisessa käytetään apuna kasvonilmeiden vaihteluaselvennä. Tyylisuuntaa käytetään lähinnä humoristisissa tarkoituksissa. Monilla vatsastapuhujilla on mukanaan käsinukke, jonka kanssa he keskustelevat ja nuken repliikit tulevat tällöin vatsastapuhuttuina.
Suomalaisia vatsastapuhujia ovat muun muassa Ari Lauanne, joka esiintyi 1990-luvulla televisio-ohjelmassa Langalla Jaska ja Ari, Krista Niskanen, Sari Aalto, Minna Tuomanen, Petteri Hakanen eli ”Taika-Petteri”, ja Seppo Tauriainen eli ”Klovni Sebastian”. Tunnettuja ulkomaisia vatsastapuhujia ovat muun muassa Jeff Dunham ja Kevin Johnsson.
Aiheesta muualla

Kuvia tai muita tiedostoja aiheesta Vatsastapuhuminen Wikimedia Commonsissa
Vatsaontelo

Abdominal cavity osoittaa vatsaontelon
Vatsaontelo (lat. cavitas abdominalis, cavitas abdominis, cavum abdominale) on kehon sisällä oleva ontelo, joka rajautuu kraniaalisesti palleaan ja kaudaalisesti lantion etuaukeamaan. Vatsaontelossa sijaitsevat mahalaukku, maksa, sappirakko, perna, haima, ohutsuoli, paksusuoli ja munuaiset. Vatsaontelon kraniaalisella puolella on rintaontelo ja kaudaalisella puolella lantio-ontelo.
Vatsaontelon seinämiä verhoaa suojakalvo, jota kutsutaan vatsakalvoksi (peritoneum). Osa elimistä jää vatsakalvon taakse (ns. retroperitoneaaliset elimet: pohjukkaisuoli, nouseva koolon, laskeva koolon, peräsuolen loppuosa, haima, munuaiset). Muut vatsaontelon elimet ovat vatsakalvon ympäröimiä eli intraperitoneaalisia. Vatsakalvo muodostaa lisäksi lievemäisiä rakenteita, jotka kannattelevat ja kiinnittävät eri elimiä vatsaontelossa. Liepeiden sisällä kulkevat myös elimiin menevät hermot, verisuonet ja imusuonet. Näitä liepeitä ovat suolilieve ja koolonin liepeet.
Ohutsuolen ja paksusuolen peittona on rasvainen suojakerros nimeltä vatsapaita.
Vatsaontelon osat

Vatsaontelo jaetaan ylä-, keski- ja alavatsaan. Ylävatsa (lat. regio abdominis cranialis, epigastrium) rajautuu kraniaalisesti palleaan ja kaudaalisesti kylkikaaren takaosan kautta kulkevaan pystysuoraan tasoon. Keskivatsa (lat. regio abdominis media) jää kylkikaaren takaosan ja lantioluun istuinkyhmyjen kautta kulkevien pystysuorien tasojen väiin. Alavatsa (lat. regio abdominis caudalis, hypogastrium) ulottuu istuinkyhmyjen kautta kulkevasta pystysuorasta tasosta lantion etuaukeamaan.
Titans of Steel

| Titans of Steel |
| --- | --- |
Kehittäjä:  Vicious Byte
Julkaistu:  1999
Lajityyppi:  strategiapeli
Alusta:  MS-DOS
Lisää peliartikkeleitaVideopelien teemasivulla
Infobox OK  : 
Titans of Steel on Vicious Byten tekemä ilmainen mech-strategiapeli, joka julkaistiin vuonna 1999.
Peli on taktinen sotapeli, jossa käytetään mechejä. Se muodostuu kolmesta irrallisesta moduulista: useimmin käytettävästä taistelumoduulista, sekä koneiston- ja hahmojenkehitysmoduuleista, joissa pelaaja voi roolipelin tavoin kehittää taisteluissa käyttämiään koneita ja hahmoja.
Peli luokitellaan yleensä vuoropohjaiseksi, mutta se pyörii reaaliaikaisesti. Tärkeiden tapahtumien tai jonkin tapahtuman jälkeen peli pysähtyy ja kysyy seuraavaa toimenpidettä. Pelaaja voi antaa käskyn odottaa tiettyä tapahtumaa, kuten vihollismechin havaitsemista tai aseen jäähtymistä.
Peliä ei pidä sekoittaa myöhemmin julkaistuun, kaupalliseen ja laajennettuun Titans of Steel: Warring Suns -versioon. (Päästetty 2008 ilmaisjakeluun)
Pilotit

Pelaaja luo aluksi itselleen pilotin tai useamman. Käyttöliittymän mukaan pelaaja hakee haluamansa tyyppistä pilottia vankilasta, vaikka todellisuudessa pelaaja luo pilotin itse. Pilotille määritellään nimi, sukupuoli, rotu ja kyvyt.
Mechit

Mechejä on useaa luokkaa. Pelaaja voi luoda omia mechejä tai valita valmiista versioista. Mechit kantavat erilaisia aseita, jäähdytysjärjestelmiä, sensoreita ja panssarointeja. Tuhoutuessaan mech räjähtää ydinräjähdyksessä. Kokenut (tai onnekas) pilotti voi pelastautua tuholta hylkäämällä tuhoutumispisteessä oleva mechi tai käyttämällä hyppyistuinta. Mechi voi myös ylikuumentua, jolloin se lamaantuu tai räjähtää.
Aiheesta muualla

Vuoden 1999 DOS-ilmaisversio (Arkistoitu – Internet Archive)
Vuoden 2003 kaupallinen versio, joka on vuonna 2008 päästetty ilmaisjakeluun
Vartenjärvi

| Vartenjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°56′38″N, 24°17′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ruoveden alue (35.33)
Laskujoki:  Enonjoki 
Järvinumero:  35.339.1.001
Mittaustietoja
Pinnankorkeus:  99,6 m  
Rantaviiva:  4,988 km  
Pinta-ala:  35,141 ha  
Saaria:  ei saaria 
 fiVartenjärvi 
Vartenjärvi  on Pirkanmaalla Ruovedellä Väärinmajan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 35 hehtaaria ja se on 1,3 kilometriä pitkä ja 950 metriä leveä. Järvellä ei ole kartan mukaan saaria. Sen rantaviivan pituus on 5,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Enonjoen valuma-alueeseen (35.339) se kuuluu. Järven vedenpinnan korkeus on 99,6 metriä mpy.
Varkauden lentokenttä

Varkauden lentokenttä (IATA: VRK, ICAO: EFVR) on lentokenttä Joroisten kunnassa, noin 16 kilometriä Varkaudesta etelään. Se on aikoinaan palvellut lähinnä Keski-Savon alueen teollisuutta sekä liike-elämää ja oli tuolloin nimeltään Varkauden lentoasema. Reittiliikenne Varkauden lentoasemalle lopetettiin vuonna 2013, ja vuoden 2016 alusta alkaen lentoasema muutettiin valvomattomaksi lentopaikaksi. Lentokenttä suljettiin kokonaan vuonna 2020, mutta avattiin jälleen käyttöön vuonna 2022.
Lentokentän läheisyydessä sijaitsee muun muassa Joroisten venesatama, golfkenttä ja huoltoasema Jari-Pekka. Lentokentällä toimii myös Varkauden Lentokerho, jossa voi harrastaa purje-, ultrakevyt- ja moottorilentämistä. Kerho järjestää vuosittain myös purjelentokursseja ja purjelennon tutustumiskursseja.
Historia

Alun perin sotilaskenttänä toimintansa aloittanut, tuolloiselta nimeltään Joroisten lentokenttä, otettiin käyttöön vuonna 1937. Joroisten kenttä oli aluksi koulutuskäytössä, siellä pidettiin Suomen Ilmapuolustusliiton moottorilentokursseja. Kesäkuussa 1939 kentälle valmistui moottorilentokoulua varten asuntola-, toimisto- ja ravintolarakennukset. Kesällä 1939 kentällä annettiin moottorilentokoulutusta 90 oppilaalle.
Teollisuuskaupunki Varkauteen lentoasema rakennettiin alueen vahvojen teollisuusyritysten vaatimuksesta. Koska Varkauden kaupungilla ei ollut tilaa lentoasemalle, se sijoitettiin vanhalle sotilaslentokentälle Joroisiin. 1980-luvulla lentoasema oli erittäin vilkas ja DC-9-lentokoneet olivat usein täysiä.[lähde? ]
Lentoasema hiljentyi kuitenkin Varkauden talousalueen yritysmaailman näivettyessä sekä maantieyhteyksien huomattavien parannusten myötä. Myös vilkkaan Kuopion lentoaseman läheinen sijainti on vaikuttanut  lentoaseman toimintaan. Säännöllinen reittiliikenne oli viimeisimien vuosien aikana vahvasti julkisen tuen varassa. Välillä reittilennot olivat useiden kuukausien ajan pysähdyksissä rahoituksessa olleiden ongelmien vuoksi. Esimerkiksi vuonna 2007 Varkauden lentoaseman kautta kulki vain alle 2 400 matkustajaa. Vuonna 2010 matkustajia oli hieman yli 8 000. Vielä vuonna 2013 Nordic Regional Airlines (aik. Flybe Finland) liikennöi Varkauden ja Helsingin välillä kesätaukoa lukuun ottamatta.
Varkauden lentoasemalle ei ole ollut reittiliikennettä vuoden 2013 jälkeen, ja lentoasema muutettiin valvomattomaksi lentopaikaksi vuoden 2016 alusta. Lentokenttä suljettiin lopulta kokonaan liikenteeltä 3. tammikuuta 2020. Keväällä 2021 kuitenkin uutisoitiin, että Joroisten kunta hakee ympäristö- ja lentopaikkalupia toiminnan käynnistämiseksi uudelleen valvomattomana lentopaikkana yleis- ja harrasteilmailun käyttöön. Lentokenttä sai uuden pitoluvan ja avattiin jälleen käyttöön 18. syyskuuta 2022.